b'\n_START_ARTICLE_\nCela\n_START_PARAGRAPH_\nCela (iz latin\xc5\xa1\xc4\x8dine majhna komora) ali naos (iz stare gr\xc5\xa1\xc4\x8dine: \xce\xbd\xce\xb1\xcf\x8c\xcf\x82 pomeni tempelj) je notranji prostor v templju v klasi\xc4\x8dni arhitekturi ali trgovina, ki gleda na ulico, v doma\xc4\x8di rimski arhitekturi (domus). Njeno ohi\xc5\xa1je brez sten je bilo vzorec \xc5\xa1e za druge pomene: pu\xc5\xa1\xc4\x8davnikova ali menihova celica, od 17. stoletja dalje celica kot osnovna gradbena enota \xc5\xbeivih organizmov.\n_START_SECTION_\nGr\xc5\xa1ki in rimski templji\n_START_PARAGRAPH_\nV anti\xc4\x8dnih gr\xc5\xa1kih in rimskih templjih je cela prostor v sredi\xc5\xa1\xc4\x8du stavbe, ki obi\xc4\x8dajno vsebuje kultno sliko ali kip, ki predstavlja posebno bo\xc5\xbeanstvo, ki ga \xc4\x8dastijo v templju. Poleg tega lahko cela vsebuje table ali podzidek za darovanje na primer votivnih kipov, dragih in poldragih kamnov, \xc4\x8delad, konic kopij in pu\xc5\xa1\xc4\x8dic, me\xc4\x8dev in vojnih trofej. Nakopi\xc4\x8deni darovi so gr\xc5\xa1ke in rimske templje spremenili v zakladnice in mnoge so v antiki dejansko uporabljali kot zakladnice._NEWLINE_Cela je bila obi\xc4\x8dajno preprosta, brez oken, pravokoten prostor z vrati ali odprtim vhodom na sprednji strani v ozadju stebri\xc5\xa1\xc4\x8da portika. V ve\xc4\x8djih templjih je bila obi\xc4\x8dajno deljena z dvema stebri\xc5\xa1\xc4\x8dema v osrednji ladji z dvema prehodoma. Cela lahko ima tudi aditon (gr\xc5\xa1ko: \xce\x86\xce\xb4\xcf\x85\xcf\x84\xce\xbf\xce\xbd ali adytum v latin\xc5\xa1\xc4\x8dini), notranji prostor z omejenim dostopom, v katerega so smeli le duhovniki, v nekaterih religijah pa posve\xc4\x8den prostor ali prostor za varuhe templja._NEWLINE_Z redkimi izjemami so bile gr\xc5\xa1ke stavbe oblikovane kot peripter, ki daje celi sredi\xc5\xa1\xc4\x8dno lego, na primer Partenon in Apolonov tempelj v Pestumu. Rimljani so uporabljali obliko psevdoperipter (prosto stoje\xc4\x8di stebri na sprednji strani, stebri ob straneh sestavljajo obodni zid stavbe) s celo, pomaknjeno nazaj. Venerin tempelj v Rimu, ki ga je zgradil Hadrijan, ima dve celi urejeni eno za drugo in obdani z zunanjim peristilom.\n_START_SECTION_\nEtru\xc5\xa1\xc4\x8danski tempelj\n_START_PARAGRAPH_\nPo Vitruviju (Book IV.7) so etru\xc5\xa1\xc4\x8danski tip templja (kot je Portonaccio blizu Veia) imeli tri cele, postavljene druga ob drugi, zdru\xc5\xbeene z dvojno vrsto stebrov na fasadi. To je popolnoma nova postavitev glede na druge vrste konstrukcij, najdene v Etruriji in na tirenski strani Italije, ki imajo eno celo s stebri ali so brez njih, podobno kot v Gr\xc4\x8diji in na Orientu.\n_START_SECTION_\nEgip\xc4\x8danski tempelj\n_START_PARAGRAPH_\nV helenisti\xc4\x8dni kulturi ptolemajskega Egipta cela pomeni tisto, kar je skrito in neznano v notranjem sveti\xc5\xa1\xc4\x8du egiptovskega templja, ki je v popolni temi in simbolizira stanje v vesolju pred njegovim stvarjenjem. Cela, imenovana tudi naos, ima veliko \xc5\xa1katlastih prostorov, podobnih relikviariju. Gr\xc5\xa1ko besedo naos so vpeljali arheologi in opisuje osrednji prostor piramide. Proti koncu starega kraljestva je konstrukcija naosa postala podzemna gradnja neposredno v piramidi nad tlemi. V naos je peljalo veliko razli\xc4\x8dnih poti in prostorov, da bi zmedli in preusmerili tatove in roparje grobov.\n_START_SECTION_\nKr\xc5\xa1\xc4\x8danske cerkve\n_START_PARAGRAPH_\nV zgodnjekr\xc5\xa1\xc4\x8danski in bizantinski arhitekturi je bilo celo obmo\xc4\x8dje v sredi\xc5\xa1\xc4\x8du cerkve namenjeno opravljanju liturgije._NEWLINE_V poznej\xc5\xa1ih obdobjih je bila to tudi kapelica ali meni\xc5\xa1ka celica.'